Eile, 23. mai õhtupoolikul said Helmandi provintsis Camp Bastioni sõjaväebaasis oma hääle anda logistilise toetusüksuse NSE-7 võitlejad ja enamik jalaväekompanii Estcoy-8 kaitseväelastest. Kaitseväelased tegid valimisteks spetsiaalselt operatsioonides pausi ja tulid Camp Bastioni hääletama. Jalaväekompanii miinipildujarühma mehed, kes rinnet hoidma jäid, saavad soovi  korral hääletada hiljem elektroonilisel teel. Täna õhtul on valimiskast Helmandi provintsi pealinnas Lashkar Gah´s.